Sushi in jou eie huis - Art And Entertainment - Windhoek Express
Sunday, July 12th, 2020 16:17:53
Sushi in jou eie huis
Moenie die Purple Fig kookskool se nuutste kos demonstrasie misloop nie. Foto ter illustrasie
Yolanda Nel Met die Rugby Wêreldbeker wat tans in Japan plaasvind, is daar baie fokus op dié land en veral op hulle kos.
En as Japannese kos nog altyd jou ding was, mag jy nie hierdie geleentheid misloop nie!
Die Purple Fig-kookskool bied op Donderdag 24 Oktober 'n lekker interaktiewe klas aan waar daar stap vir stap gewys word hoe om jou eie sushi te maak, sowel as ryspapier springrolls. Dit sal beslis jou gaste by 'n volgende onthaal beïndruk!
Die klas vind vanaf 18:00 tot 21:00 by die kookskool in Pienaarstraat, Pionierspark, plaas en kos N$450 per persoon om deel te neem. Dit sluit resepte, kosvoorbereiding, 'n ete en twee glase wyn in.
Vir meer inligting of om jou plek te bespreek, stuur n epos na [email protected] Die kookskool bied elke tweede week 'n heerlike klas aan en fokus op verskillende disse. Besoek hulle Facebook-blad vir meer inligting.